Procesverbal

25.08.2022

16:10 PM

Dëgjimi publik i përgjithshëm

Kryesuesi i Kuvendit z.Arjanit Sadiku falënderon të pranishmit për pjesëmarrje në dëgjimin publik, tregon për dëgjimet e mbajtura, 15 takime kemi organizuar por vetëm 14 janë mbajtur përpos asaj në Fshatin Shillovë, është për t’u habitur që tani në dëgjimin publik për qytetin kemi një pjesëmarrje dëshpëruese dhe për keqardhje, fjalën ia kalojë drejtorit të Buxhetit dhe Financave .

z. Riad Rashiti përshëndetje të gjithëve, siç e dini jemi në fazën e dytë të diskutimit për buxhetimin Komunal, tani jemi në fazën përmbyllëse për planifikim të buxhetit për vitin 2023, kemi qenë në lagje të ndryshme të komuniteteve, kanë qenë shumë të dobishme sepse drejt persë drejti kemi dëgjuar problemet, kërkesat e tyre shqetësime, sa i përket planifikimit të buxhetit do të dëshiroja në vija të trasha te ju informoja.

**Kufijtë buxhetor për 2023**

Granti i përgjithshëm……………..……....12,094,194.00 euro

Granti i Shëndetësisë …………….………...3,404,634.00 euro

Granti i Arsimit ……………………….…….….11,866,477.00 euro

Të hyrat vetanake………………….………….. 4,952,586.00 euro

Financimi i Teatrove ……………………..……..101,390.00 euro

Financimi për shërbime rezidenciale…..180,000.00 euro

**Shpenzimet e planifikuara sipas kategorive ekonomike**

Paga *(për 2479 të punësuar)*…..15,949,978.00 euro

Mallra dhe Shërbime …….…...6,502,750.00 euro

Shpenzime Komunale…….….….646,800.00 euro

Subvencione………………….. 1,195,000.00 euro

Investime Kapitale……………..8,304,753.00 euro

**Të planifikuara për vitin 2023 në total: 310,000.00 euro**

* Fidanë për arra **25,000.00** euro
* Sera **80,000.00** euro
* Mekanizëm bujqësor **75,000.00** euro
* Shtëpiza blete **20,000.00**
* Farë misri dhe pleh artificial **30,000.00** euro
* Farë gruri dhe pleh artificial **80,000.00** euro
* **Mirëqenie Sociale**
* **215,000.00 euro**

**Të planifikuara për vitin 2023 në total: 280,000.00 euro**

* **OJQ-ve**
* **Klubeve Sportive**
* **Subvencione për BURSA studentore
100,000.00 euro**

Kryesuesi falënderon drejtorin e hap diskutimin për të interesuarit që do të bëjnë pyetje për buxhetimit për vitin 2023. Kërkon që të prezantohen të pranishmit për shkak të procesverbalit.

Skender Bajrami fshati Velekincë, kryetari i Këshillit të fshatit i përshëndet të pranishmit.

Shumë prej juve e njihni pozitën e fshatit Velekincë dhe e dini numrin e banorëve, 900 shtëpi 5000 banor, do t’i shpalosi kërkesat e tyre.

Të bëhet asfaltimi i 40 rrugicave në 4 lagje, të cilat janë të pa asfaltuara, ndërtimi i një çerdhe në fshatin Velekincë , kërkesa e dytë është të ndërtohen 3 parqe për fëmijë në lagjen e Lipovicëve, kërkoj që të bëhet renovimi në rrugën e Lipovicëve, 1 kilometër është e dëmtuar për shkak të ndërtimit të tregut të kafshëve, ndërtimin e fushës së sportit futboll dhe basketboll, kërkesa e 6 është shtrimi i rrugëve me zhavorr për rrugët bujqësore e që nuk janë pak, kërkesa tjetër ndërtimin i pllakës përkujtimore te heroit “Mulla Idriz Gjilanit” dhe shokëve të tij, këto ishin kërkesat e mija dhe të fshatit Velekincë .

Pyetje kam si ndahet buxheti, për kokë banori apo për nga territori ?

Kryesuesi, disa prej çështjeve janë duke u planifikuar,

DBF këto kërkesa që i parashtruat janë të domosdoshme edhe në fshatrat e tjera janë këto probleme , besoj se do të realizohen këto kërkesa, por do të mundohemi që të e bëjmë me ndihmën e mistrisë dhe donatorëve, ndarja buxhetore prej qeverisë dhe komunave bëhet për nga numri i banorëve, ne si komunë e bëjmë për nga prioritet dhe nevojave më të mëdha, nuk do te bëjmë vetëm se duhet sa për të qenë, por do t’i bëjmë se ka nevojë, problemi më i madh është kur disa shkolla s’kanë kanalizim, ujësjellës e shumë fshatra i kanë këto shqetësime, dy çerdhe do të ndërtohen në komunë këtë vit, këndet e lojërave për fëmijë por nuk kanë kosto të madhe, por do ta shohim nëse kemi mundësi të e bëjmë këtë vit, kemi këtu drejtorin e Infrastrukturës, që do të jap përgjigje, por besoj se kryhet se nuk ka kosto të madhe, këtu e kemi drejtorin e Bujqësisë, i cili mund të ju jep përgjigje për rrugët e arave, për fusha të sportit do të realizohen 8 në këtë vit, tek pllaka përkujtimore ka mundësi që të bëhet, ju lusë që kërkesat e juaja t’i adresoni me shkrim në drejtoritë përkatëse.

Kryesuesi i jap fjalën Besnikut, Besnik Shala, “Kodra e Dëshmoreve” e lënë në gjysmë, sinjalizimi i lagjeve të qyteti horizontal dhe vertikal , çerdhe për Kodrën e Dëshmoreve dhe Lagjen e 8 , Parku i Qytetit ka problem me shpezë , rruga 7 Shtatori, trotuari të përfundohet , çështjen e pjerrinave për lokale ose për shtëpi , për personat me nevoja të veçanta faleminderit!

Avni Shkodra Lagja” Dardania” , DKRS ka Buxhet shumë të vogël mendoj të rritet subvencionimi për kulturë, rini dhe sport , sa i përket lagjes Dardania të krijohen trotuare në këtë lagje, të stimulohen bizneset e vogla të cilat janë pa ndotje akustike .

Pyetje

Në lagjen Dardania të ndërtohet një mini teatër në këtë lagje që të lehtësohet teatri i qyteti nga mbingarkesa .

Kryesuesi, sa i përket lagjes “Dardania” për rrugët një kahore ka qen pilot Project , për ndërtimin e shtëpisë se kulturës ne lagjen dardania është shumë e vogël si mundësi qe te realizohet nga komuna , por shpresojmë qe te realizohet nga donatoret , për buxhetin kulture rinin dhe sport kemi rritje nga vitet e kaluara , e di qe kjo është një rritje simbolike por do e shohim nëse mund te bëjmë ndonjë rritje , do shohim nëse mund te bëjmë ndonjë rritje si dhe ndihmën e donatoreve.

Mursel Zymberi, sa ka gjasë që të jenë në buxhetim për vitin 2023, rruga në fshatin Muçibabë , besoj se kemi mundësi për shkak se në atë pjesën kufitare janë disa projekte që i kemi përafruar mundësinë e investimeve së bashku me ministrinë dhe besoj se kjo çështje mund te shtyhet përpara

Nëse nuk ka dikush tjetër diçka, ju falënderoj për pjesëmarrje, besoj se për draftin final ne do të jemi në takime përsëri.

Takimi përfundon në 16:51